येशूसे तिग्दा उखान सुङ्बा?
10 जमाहेन्से चेलागदेसे येशूदा "ह्राङसे थेनीगदेदा तिग्दा उखानग्यामसे जे लोप्बा?" भिसी ङ्योइमा, 11 येशूसे थेनीगदेदा चुह्रङ् भिसी जोहाब पिन्जी, "म्हिसे था आयाङ्बा स्वर्गला य्हुल्साला ताम ङाइ एनीगदेदा घोखम्बा ज्ञान बुद्धि पिन्बा मुला। तर थेनीगदेदा चु ज्ञान बुद्धि पिन्बा आरे। 12 तिग्दा भिसम जुन म्हिसे ङाइ लोप्बा तामदा सेम लसी ङ्यान्ना, थेदा ङाइ अझन घोना लला। तर ङाइ लोप्बा ताम आङ्यान्बादा चा थेसे जुन घोबा मुला थे तामएनोन म्हाना लला।* मत्ती २५ः२९; मर्कू ४ः२५; लूका ८ः१८; १९ः२६ 13 थेनीगदेसे ङाइ लबा गे च्याबाम च्यामुला तर आम्राङ्मुला, ओच्छे ङाइ पाङ्बा ताम ङ्यान्बाम ङ्यान्मुला तर आघोमुला। थेतबासेलमान ङाइ थेनीगदेदा उखानग्याम पाङ्बा हिन्ना।
14 "परमेश्वरसे यशैया अगमवक्ताग्याम सुङ्बा ताम चुह्रङ् लसी पूरा तबा मुला,
'थेनीगदेसे ङ्यान्बाम ङ्यान्मुला तर खाइमै आघोमुला,
च्याबाम च्यामुला तर खाइमै आम्राङ्मुला,
15 तिग्दा भिसम चु म्हिगदेला सेम कोङ्बा मुला,
थेनीगदेला नाब्यङसे आथेःमुला,
ओच्छे थेनीगदेसे मी च्युम्बा मुला।
आहिन्सम थेनीगदेसे म्राङ्सेला मुबा,
थेःसेला मुबा, सेमहेन्सेन घोसेला मुबा,
ङापट्टि दोःसेला मुबा,
24 दोःसी येशूसे थेनीगदेदा उखान गिक सुङ्जी, "च्यागो, स्वर्गला य्हुल्सा ह्राङला बुरी ज्यबा ब्लु ढ्वबा म्हि ह्रङ्बान हिन्ना। 25 तर जम्मान म्हिगदे म्हेर्बा धुइरी थेला शत्रु खसी ग्वा न्हङरी कोडोङ† "कोडोङ" भिबा चा सुन ह्रङ्बान म्राङ्बा म्रा हिन्ना। ढ्वसी निजी। 26 थे ग्वा ल्हेबान निसी रोबा धुइरी चा ग्वा न्हङरी कोडोङला दोङएनोन म्राङ्जी।
27 "थेतबासेलमा नोकरगदे दिमला मालिक मुबा ग्लारी खसी 'बुरी ह्राङसे ग्वा जे ढ्वबा आहिन? थेरीम कोडोङएनोन फुइजीम' भिसी भिजी।
28 "जमाहेन्से दिमला मालिकसे थेनीगदेदा 'खालै शत्रुसे चुह्रङ् लबा हिन्ना' भिसी भिमा, नोकरगदेसे 'थेह्रङ् भिसम ङनी निसी थे कोडोङ स्योइसी भ्याङ्गो?' भिसी भिजी।
34 येशूसे म्हिला हुलदा जम्मान ताम उखानग्यामसे जे लोप्जी। उखान आसुङ्तेधोना थेनीगदेदा येशूसे तिगै ताम आलोप्नी। 35 परमेश्वरसे अगमवक्ताग्याम सुङ्बा ताम चुह्रङ् लसी पूरा तजी,
"ङाइ ताम लमा उखानग्यामसे जे लला,
36 जमाहेन्से थे म्हिला हुलदा ख्लासी येशू दिम न्हङरी फेप्जी। ओच्छे थेला चेलागदेएनोन दिम न्हङरी खसी, "बुरी फुइबा कोडोङ म्राला उखानना अर्थ घोना लसी पिन्गो" भिसी ङ्योइमा, 37 येशूसे थेनीगदेदा चुह्रङ् भिसी सुङ्जी, "ज्यबा ब्लु ढ्वबा म्हि चा परमेश्वरसे पुइखबा म्हि हिन्ना। 38 बु भिबा चा चु जम्बुलिङ हिन्ना ओच्छे ज्यबा ब्लु भिबा चा परमेश्वरला य्हुल्साला म्हिगदे हिन्ना, कोडोङ म्रा भिबा चा परमेश्वरदा बिरोध लबागदे हिन्ना। 39 ओच्छे कोडोङ ढ्वबा शत्रु चा शैतान हिन्ना, बाली खन्बा धुइ भिबा चा परमेश्वरसे जम्बुलिङला जम्मान म्हिगदेला निसाफ लबा धुइ हिन्ना।† "निसाफ लबा धुइ" चा ग्रीक बाइबलरी जम्बुलिङ जिन्बा धुइ भिसी भ्रिबा मुला। पद ४० देन ४९ पदरीनोन चुह्रङ् लसीन भ्रिबा मुला। ओच्छे बाली खन्बागदे चा स्वर्गदूतगदे हिन्ना। 40 कोडोङ स्योइसी म्हिगदेसे खाह्रङ् लसी मेरी फर्मुला थेह्रङ् लसीन परमेश्वरसे जम्बुलिङला जम्मान म्हिगदेला निसाफ लबा धुइरीनोन थेह्रङ्नोन लला। 41 जमा धुइरी परमेश्वरसे पुइखबा म्हिसेनोन ङाला स्वर्गदूतगदेदा पुइखला। थेनीगदेसे म्हिगदेदा पाप लपुङ्बा जम्मान स्हेदेन पाप गे लबा जम्मान म्हिगदेदा ङाला य्हुल्साग्याम ह्रुप लला। 42 ओच्छे थेनीगदेदा मेरी युला, थेरी थेनीगदे स्वा क्रेसी क्रेसी क्राबा क्रिङ्बा लला। 43 जमाहेन्से परमेश्वरसे म्हन्बा अन्छार भ्रबा म्हिगदे ह्राङला परमेश्वर आबाला य्हुल्सारी धिनी ह्रङ्नोन य्हाल य्हाल तसी चिला। जुन म्हिदा घोबा सेम मुला थेसे ज्यना लसी ङ्यान्सी घोउ।
44 "च्यागो, स्वर्गला य्हुल्सा वारीरी ल्हुसी थान्बा धन ह्रङ्बान हिन्ना। थे धन म्हि गिकसे स्याप्जी। जमाहेन्से थे ल्हानान ताङ्सी थे धन थेरीन ल्हुसी थान्सी दिमरी निजी। ओच्छे थेसे ह्राङदेन छ्याम मुबा जति जम्मान चुङ्सी थे वारी ग्लुजी।
45 "चुह्रङ् लसीन स्वर्गला य्हुल्सा ज्यबा खाल्ला मोती म्हाइसी भ्रबा व्यापारी ह्रङ्बान हिन्ना। 46 थेसे ज्यबा खाल्ला मोती स्याप्माहेन्से ह्राङदेन छ्याम मुबा जति जम्मान चुङ्सी थे मोती ग्लुजी।
51 जमाहेन्से येशूसे थेनीगदेदा "एनीगदेसे चु ताम जम्मान घोजी?" भिसी ङ्योइमा, "घोजी" भिसी थेनीगदेसे येशूदा जोहाब पिन्जी। 52 थेतबासेलमा येशूसे चेलागदेदा "च्यागो, स्वर्गला य्हुल्साला बारेरी था याङ्बा यहूदी धर्मगुरुगदे दिमला दोप्ता ह्रङ्बान हिन्ना। तिग्दा भिसम थेसे ह्राङला ढुकुटीग्याम छारदेन पुरानो धनगदे तेःला" भिसी सुङ्जी।
53 चु उखानगदे सुङ्सी जिन्माहेन्से येशू थेग्याम ह्राङला नाम्सारी फेप्जी। 54 ओच्छे ह्राङला नाम्सारी धोखमाहेन्से यहूदीगदे ह्रुप तबा दिमरी फेप्सी थेरी मुबा म्हिगदेदा लोप्जी। येशूसे लोप्बा म्राङ्सी थेरी मुबा म्हिगदे उदेक तसी चुह्रङ् भिजी, "चु म्हिसे चुह्रङ्बा उदेकला गे लबा शक्तिदेन बुद्धि खानङग्याम याङ्जी? 55 चु सिकर्मीला झा आहिन? चुला आमा मरियम ओच्छे आलेगदे याकूब, योसेफ, सिमोनदेन यहूदा आहिन? 56 चुला जम्मान आङागदे य्हाङदेन छ्यामनोन आरे? तसैनोन चुसे चु जम्मान ज्ञान बुद्धिदेन शक्ति खानङग्याम याङ्जी?" 57 जमाहेन्से थेनीगदेदा येशूदेन छ्याम बोमो खजी।
तर येशूसे थेनीगदेदा "च्यागो, अगमवक्तादा ह्राङला नाम्सारीदेन ह्राङला दिमरी बाहेक अर्गु खजिबै ग्लारी निसैनोन मान लला" भिसी सुङ्जी।* यूह ४ः४४ 58 थेनीगदेसे विश्वास आलबा म्राङ्सी येशूसे थेरी ल्हाना उदेकला गे आलनी।
†13:25 "कोडोङ" भिबा चा सुन ह्रङ्बान म्राङ्बा म्रा हिन्ना।
†13:39 "निसाफ लबा धुइ" चा ग्रीक बाइबलरी जम्बुलिङ जिन्बा धुइ भिसी भ्रिबा मुला। पद ४० देन ४९ पदरीनोन चुह्रङ् लसीन भ्रिबा मुला।
